Kollektiv blackout for FC Outlaws herreliga i det vendsysselske lokalopgør. Hot Shots fra Brønderslev vandt med hele 13-1.

Efter en afventende start fra begge hold, blev det Hot Shot der satte dagsordenen. Allerede i det ottende minut, hvor FC Outlaws fik en to minutters udvisning for hårdt spil, satte de bolden i kassen til 1-0 og efter 12.28 var stillingen 3-0. En reducering til 1-3 ved Alex Jensen inden periodens slutning skabte dog lidt spænding tilbage i kampen. Spænding blev punkteret i 2. periode, hvor Brønderslev scorede 3 gange, mens FC Outlaws ikke kunne svare igen. 3. periode var en lang og trist ørkenvandring for FC Outlaws, mens Brønderslev sprudlede og scorede ikke mindre end 7 gange. Kampfakta: Brønderslev Hot Shot - FC Outlaws: 13 - 1 (3-1 3-0 7-0)